Bybelskool » Vraag 21: Wat is jou enigste troos in lewe en dood?
Stefanus was vol van God se genade en krag. Op ’n dag het mense Stefanus aangekla oor Jesus. Sy gesig het geskitter soos ’n engel s’n toe hy van Jesus vertel. Die Joodse leiers was woedend vir hom. Stefanus het egter vir Jesus in die regeerposisie reg langs God in die hemel sien staan. Toe het die Jode hom uit die stad gesleep en met klippe doodgegooi. Terwyl hulle besig was om Stefanus te stenig, het hy gebid: “Here Jesus, ontvang my gees.” Hy het gebid: “Here, moenie hierdie sonde teen hulle hou nie!” Hy het geweet dat Hy aan sy getroue Verlosser, Jesus Christus, behoort.
5. Volharding in vervolging is net moontlik as jy ‘n troos vir lewe EN dood het. Daarom dat die Heidelbergse Kategismus 1 oor hierdie troos uitbrei en sê: “Hy het met sy kosbare bloed vir al my sondes ten volle betaal en my uit alle heerskappy van die duiwel verlos. Hy bewaar my op so ‘n wyse dat sonder die wil van my hemelse Vader, geen haar van my kop kan val nie. Alles moet inderdaad tot my saligheid dien. Daarom verseker Hy my ook deur sy Heilige Gees van die ewige lewe en maak Hy my van harte gewillig en bereid om voortaan vir Hom te lewe.” Hoe troos dié belydenis jou?
Mar 12, 2019 at 20:43 | #
Mar 13, 2019 at 04:35 | #